Fra 2012 tok han i tillegg på seg jobben som assistenttrener for kvinnelandslaget under den nytilsatte Even Pellerud (født 1953). Laget fikk sølv i EM i fotball for kvinner 2013 men ble utslått av England i 1/8-finalen av VM i fotball for kvinner 2015. Etter noe misnøye fra spillergruppa med at laget derfor ikke ble automatisk OL-kvalifisert, ga Pellerud seg og den 12. august 2015 ble Finjord hovedtrener. Finjord ledet laget i ett år frem til han sluttet i september 2016, grunnet for mye reising, og det var også noen spillere som ikke var fornøyd etter bare 10 seiere på 14 kamper. Han ble etterfulgt av Leif Gunnar Smerud (født 1977) og gikk tilbake til å være leder i Finnmark Fotballkrets.